b'\n_START_ARTICLE_\nJan van der Heyden\n_START_PARAGRAPH_\nJanas van der Heidenas (ol. Jan van der Heyden, 1637 m. kovo 5 d., Gorinchemas, Nyderlandai\xc2\xa0\xe2\x80\x93 1712 m. kovo 28 d., Amsterdamas)\xc2\xa0\xe2\x80\x93 XVII a. Nyderland\xc5\xb3 tapytojas-peiza\xc5\xbeistas, i\xc5\xa1rad\xc4\x97jas.\n_START_SECTION_\nBiografija\n_START_PARAGRAPH_\nJanas van der Heidenas gim\xc4\x97 1637 m. kovo 5 d. Gorincheme. Jis buvo tre\xc4\x8diasis i\xc5\xa1 8 \xc5\xa1eimos vaik\xc5\xb3. Van der Heidenas buvo i\xc5\xa1 prad\xc5\xbei\xc5\xb3 apmokytas tapybos vietos stiklo dekoruotojo. Keli tokios k\xc5\xabrybos pavyzd\xc5\xbeiai i\xc5\xa1liko. Apie 1650 m. \xc5\xa1eima persikraust\xc4\x97 \xc4\xaf Amsterdam\xc4\x85. 1661 m. bir\xc5\xbeelio 26 d. Janas van der Heidenas dokumentuotas Amsterdame ved\xc4\x99s Sara ter Hiel i\xc5\xa1 Utrechto. Van der Heideno anks\xc4\x8diausiai i\xc5\xa1lik\xc4\x99 paveikslai datuojami 1659 m. ir buvo 2 portretai. Did\xc5\xbei\xc4\x85j\xc4\x85 Jano van der Heideno k\xc5\xabrybos dal\xc4\xaf sudaro miesto peiza\xc5\xbeai, i\xc5\xa1 kuri\xc5\xb3 dalis yra \xc4\xafsivaizduot\xc5\xb3 vietovi\xc5\xb3. Jo peiza\xc5\xbeams b\xc5\xabdingas vaiskios \xc5\xa1viesos ir tikslus architekt\xc5\xabrini\xc5\xb3 detali\xc5\xb3 vaizdavimas._NEWLINE_1670 m. Janas van der Heidenas buvo pasamdytas pri\xc5\xbei\xc5\xabr\xc4\x97ti Amsterdamo gatvi\xc5\xb3 \xc5\xbeibintus, 1673 m. prad\xc4\x97jo vadovauti miesto gaisrinink\xc5\xb3 brigadai. Kartu su broliu Nikolasu Van der Heidenas 1668 \xe2\x88\x92 1671 m. laikotarpiu suk\xc5\xabr\xc4\x97 naujovi\xc5\xa1k\xc4\x85 vandens pumpavimo mechanizm\xc4\x85. 1679 m. jis \xc4\xafsigijo \xc5\xbeem\xc4\x97s Koestraat gatv\xc4\x97je, kur pasistat\xc4\x97 nam\xc4\x85 ir \xc4\xafk\xc5\xabr\xc4\x97 gaisro gesinimo mechanizm\xc5\xb3 gamykl\xc4\x85. 1690 m. dailininkas, kartu su s\xc5\xabnumi Janu, publikavo savo paties iliustruot\xc4\x85 knyg\xc4\x85 apie gaisro gesinimo siurblius. Janas van der Heidenas mir\xc4\x97 1712 m. kovo 28 d. Gyvenimo pabaigoje jis buvo turtingu, po mirties savo nuosavyb\xc4\x97je tur\xc4\x97jo apie 70 savo paveiksl\xc5\xb3. Kai kuriuose jo peiza\xc5\xbeuose \xc4\xafvairias detales tap\xc4\x97 Adrianas van de Veld\xc4\x97.'